tomron87/hebrew-wikipedia-sentences-corpus huggingface dataset:
תרגום חני שטרנברג בכתב העת "מקף" (2012)
תרגום אנה הרמן ודורי מנור בכתב העת "הו!" (2015)
תרגום ערן צלגוב בכתב העת ננופואטיקה (2017)
אזכורים בשירה העברית ומחוות בשירה העברית
המשוררת אגי משעול מאזכרת את השיר במחזור השירים "בהיפר"
המשורר גלעד מאירי מתייחס לשיר בשירו "השלמות לשבת"
המשורר עמיחי חסון מתייחס לשיר בשירו "רמי לוי בתלפיות"
המשורר יאיר דברת מתייחס לשיר בשירו "סופרמרקט בתל אביב"
המשורר והמתרגם עודד פלד מתייחס לשיר בחלק 12 של פואמה "יום הולדת" המוקדשת לגינזברג
הסְוֶונְסְקָה סוּפֵּרֵקָאפֵּן (בשוודית: Svenska Supercupen, מילולית: "הסופר קאפ השוודי") הייתה תחרות-גביע כדורגל בשוודיה שהתקיימה בין השנים 2007–2016. בדומה לשאר גביעי "סופר קאפ", התחרות התקיימה בין המנצחת בליגת העל השוודית לגברים ולנשים לבין המנצחת בגביע השוודי לגברים ולנשים באותה השנה.
דירוגמחוזקבוצהכמות הגביעיםלקבוצהכמות הגביעיםהכוללת למחוז1סקונהמאלמה24הלסינגבורג22וסטרה ייטלנדאלפסבורג12גטבורג13קאלמארקאלמאר11סטוקהולםא.י.ק סולנה11אסטרייטלנדנורשפין11
דירוגמחוזקבוצהכמות הגביעיםלקבוצהכמות הגביעיםהכוללת למחוז1סקונהרוזנגארד442אסטריטלנדלינשפין22וסטרבוטןאומאו223וסטרה ייטלנדקוטרברג/גטבורג11
סופרנובה 1006 (ידועה גם כ-"SN 1006") הייתה סופרנובה אשר נצפתה בכדור הארץ בשנת 1006 לספירה.
על פי התיעוד שבידינו, הסופרנובה נראתה לראשונה ב-1 במאי, עם בהירות המוערכת כ-7.5-, גדולה מהבהירות של נוגה ואף נראתה במהלך היום במשך מספר שבועות.
זוהי ככל הנראה הסופרנובה הבהירה ביותר המתועדת בהיסטוריה.
בין התאריכים 30 באפריל 1006 ו-1 במאי 1006 הופיע לראשונה כוכב זוהר בשמים הדרומיים בקבוצת הכוכבים זאב, מדרום לקבוצת הכוכבים עקרב.
אסטרונומים מתימן, סין, יפן, עיראק, מצרים וגם מאירופה תיעדו כי ראו את הכוכב ואת היותו אחד הגופים הבהירים בשמיים.
האסטרולוג והאסטרונום המצרי אבו אל-חסן עלי אבן רדואן אל מסרי, שהעיר על חיבורו האסטרונומי של תלמי בשם "Tetrabiblos" ("ארבעה ספרים"), ציין לגבי הכוכב שהופיע כי הכוכב בהיר יותר פי 2.5-3 מנוגה, נראה עגול ועם בהירות העולה על רבע מבהירות הירח, ושהמשיך להאיר עד שהשמש הופיעה מעל אזור קבוצת הכוכבים הבתולה.
כמו בתצפיות אחרות שערך, עלי אבן רדואן ציין שהכוכב החדש היה נמוך באופק הדרומי.
אסטרולוגים מאותה תקופה פירשו את האירוע כסימן למגפה ורעב המוני קרבים.
תגליות מאוחרות מציינות כי אבן רידוואן הסתמך גם על תצפיות מתימן, שייתכן וראו את הסופר נובה עוד ב-17 באפריל, שבועיים לפני התאריך הקדום המוכר.
הכוכב נראה חצי שעה אחרי השקיעה, בצורה מועגלת והיה בהיר ביותר.
הנזירים במנזר מנזר סנט גאלן שבשווייץ תיעדו גם הם את הסופרנובה, תוך ציון כי היא נראתה במשך שלושה חודשים מעל האופק בדרום, בבהירות העולה על כוכבים אחרים הנראים בשמיים.
לאור התיאורים של הנזירים ושל אסטרונומים נוספים, העובדה שלא מתואר זנב של שביט, ושמיקום הכוכב נשאר קבוע, חוקרים הגיעו למסקנה כי הסופרנובה הייתה ככל הנראה מסוג Ia.
מקורות מסוימים מציינים כי הכוכב היה בהיר מספיק כדי להטיל צללים, אשר היה ניתן לראות בהחלט בשעות היום במשך זמן מה.
לפי התיעוד הרשמי של שושלת סונג, הסופרנובה נראתה לראשונה ב-1 במאי, מעל קבוצת הכוכבים הסינית "די" , מזרחית מקבוצת הכוכבים זאב, ומעלה מערבה מקבוצת הכוכבים קנטאור.
הבהירות הייתה רבה עד כי ניתן היה להבחין בגופים על הקרקע.
האסטרולוג הסיני ג'ואו קמינג, בדרכו חזרה משירות בגואנגדונג לכיוון קאיפנג, פירש את הכוכב לקיסר ב-30 במאי ככוכב מבריק, צהוב בצבע ומבריק בבהירותו, שיביא לשגשוג רב למדינה שבו הוא הופיע.
בנוסף האירוע הוזכר מספר פעמים בהיסטוריית שושלת סונג, והעובדה שהסופרנובה התעממה ונראתה שוב לאחר מספר חודשים.
עדויות מיפן מצביעות כי עדויות על הכוכב החדש הוצגו לקיסר יפן ואז קורבנות הוקרבו במספר מקדשים בהתאם לצו הקיסר.
מתיאורים שונים ותיעוד נראה כי היו שני שלבים להתפתחות הסופרנובה: בתחילה היא הייתה בהירה ביותר למשך שלושה חודשים, לאחר תקופה היא פחתה בבהירותה ולאחר מכן נראתה שוב למשך 18 חודשים.
עד לשנת 1965, לא נמצאו שרידים של הסופר נובה הזו.
מנתוני מצפה פרנאל ב-צ'ילה, נודע שלא נמצא כוכב בסביבת שרידי סופרנובה 1006, גם לאחר סריקה של 16.5 שנות אור בחלל.
צוות של אסטרונומים בראשות פרנק וינקלר ממכללת מידלברי שילב תצפיות דיגיטליות מדויקות עם מתמטיקה פשוטה, תוך שימוש בתצפיות ההיסטוריות כדי לשערך את מיקום הסופרנובה בשמיים ולהעריך את הבהירות של הכוכב המתפוצץ שהאור שלו הגיע לכדור הארץ לפני כמעט אלף שנים.
הצוות הצליח לחשב כי בהירות הסופרנובה הייתה ככל הנראה -7.5, הכי בהירה שנראתה בהיסטוריה המתועדת, ההערכה כי הסופרנובה התרחשה במרחק של למעלה מ-7000 שנות אור, כלומר שההתפוצצות התרחשה 7000 שנה לפני שנראתה בכדור הארץ.
השוואת תצפיות טלסקופ החלל האבל ומצפה הכוכבים CITO מראה על התקדמות גל ההלם שנוצר מההתפוצצות.
במצפה הכוכבים פארקס נמצא קשר למקור גלי רדיו PKS 1459-41.
תמונות של סופרנובה 1006 מתצפיות רשת הטלסקופים HESS אשר מבצעים מדידות אסטרונומיות בקרינת גמא הראו כי הסופרנובה 1006 שחררה כמות גדולה של קרינת גמא שיכלה לפגוע באטמוספירה.
סקר אסטרונומי באזור שאריות הסופרנובה, הראה עדויות כי בסבירות גבוהה, סופרנובה 1006 נוצרה כתוצאה מהתמזגות שני ננסים לבנים.
מצילום שרידי הסופרנובה ועל ידי חפיפה של עשר נקודות שונות צילום שונות, אסטרונומים גילו את שדה ההריסות שנוצר כאשר כוכב ננס לבן התפוצץ, השולח את החומר שלו לחלל העמוק.
התמונות מעידות על סופרנובה 1006 כסופרנובה מסוג Ia.
שאריות הסופרנובה מייצגות את המפה המפורטת ביותר במרחבים של החומר שנפל במהלך סופרנובה מסוג Ia.
על ידי בחינת היסודות השונים בשדה ההריסות כגון סיליקון, חמצן ומגנזיום יכולים החוקרים לחבר יחד את מראה הכוכב לפני שהוא מתפוצץ ואת הסדר ששכבות הכוכב נפלטו ממנו.
סופרסטאר שייק-אפ 2018 מידע כללי תאריכים 17-16 באפריל 2018 מיקום הרטפורד, קונטיקט (16 באפריל: Raw)פרובידנס, רוד איילנד (17 באפריל: סמאקדאון) סקירה ליגה WWE מותג (ים) RawסמאקדאוןNXT (יציאה מהמותג בלבד)→ 20172018אפריל 2019 ←
הסופרסטאר שייק-אפ של ה-WWE לשנת 2018 היה הדראפט ה-12, שהופק על ידי ארגון ההיאבקות האמריקאי, ה-WWE, בין המותגים Raw וסמאקדאון.
האירוע נערך יומיים: ב-16 באפריל וב-17 באפריל בתוכניות Raw וסמאקדאון, בהתאמה, ברשת הטלוויזיה USA.
התוכנית Raw שודרה מהרטפורד, קונטיקט, בעוד שהתוכנית סמאקדאון שודרה מפרובידנס, רוד איילנד.
ב-9 באפריל בתוכנית Raw, ה-WWE הודיעו שהסופרסטאר שייק-אפ ייערך שבוע לאחר מכן.
ב-10 באפריל בתוכנית סמאקדאון, המתאבקת פייג', שפרשה מתחרות בזירה באופן פעיל יממה קודם לכן, מונתה לתפקיד הג'נרל מנג'ר של סמאקדאון, במקומו של דניאל בריאן, ששב לתחרות בזירה לאחר שפרש מתחרות פעילה בזירה שנתיים קודם לכן.
רשימת העובדים שעברו בין המותגים במסגרת התוכנית Raw שהתקיימה ב-16 באפריל.
רשימת העובדים שעברו בין המותגים במסגרת התוכנית סמאקדאון שהתקיימה ב-17 באפריל.
לפני הסופרסטאר שייק-אפ, אלוף ארצות הברית, ג'ינדר מהאל, היה מתוכנן להגן על האליפות נגד רנדי אורטון באירוע באקלאש ב-6 במאי.
עם זאת, מהאל הועבר למותג Raw והפסיד את התואר לג'ף הארדי באותו הערב.
מהאל דרש שהקרב החוזר שלו יהיה באירוע הרויאל ראמבל הגדול ביותר ב-27 באפריל.
לילה לאחר מכן, הארדי הועבר לסמאקדאון וחגורת האליפות עברה ביחד איתו.
המנצח בקרב בין הארדי למהאל יפגוש את רנדי אורטון באירוע באקלאש.
לפני הסופרסטאר שייק-אפ, המיז הפסיד את האליפות הבין יבשתית לסת' רולינס ברסלמניה 34 ודרש שהקרב החוזה שלו יהיה באירוע באקלאש.
לפני הגנתו של רולינס על התואר נגד המיז, רולינס הצטרך להגן על התואר נגד המיז, פין באלור וסמואה ג'ו בקרב מרובע באירוע הרויאל ראמבל הגדול ביותר.
במהלך השייק-אפ, המיז וג'ו הועברו לסמאקדאון, בעוד שרולינס ובאלור נשארו ב-Raw.
קרב אליפות נוסף נקבע לאירוע הרויאל ראמבל הגדול ביותר על אליפות הזוגות של Raw, בין סזארו ושיימוס למאט הארדי ובריי וויאט.
במהלך השייק-אפ, סזארו ושיימוס הועברו לסמאקדאון, בעוד שהארדי ווויאט נשארו ב-Raw.
סופרסטראט הוא סגנון בנייה ועיצוב של גיטרות חשמליות, שזכה לפופולריות רבה בשנות ה-80, בעיקר בקרב מוזיקאים ונגנים מסגנון הרוק ובמיוחד המטאל.
שמה של הגיטרה ניתן לה מהלחם של Super (במובן של "חזק יותר") עם stratocaster, שהוא מודל הגיטרה המפורסם של חברת פנדר (Fender).
למעשה, זוהי תצורה של גיטרות הדומות במבנה לסטראטוקאסטר מבחינת הרכיבים, אך מותאם יותר לסגנון הנגינה המהיר של נגני המטאל בסוגי העצים השונים, מספרם הגבוה יותר של הסריגים, הצווארים הדקים והשטוחים, הפיק-אפים מסוג האמבאקר שמיועדים לצלילים נמוכים, בהירים ועוצמתיים יותר, ומערכות טרמולו ננעלות.
אין לסופרסטראט הגדרה פורמלית מדויקת מאחר שישנה תלות בשיווק המודל ובהגדרת החברה או האמן המפרסם.
המהפכה החלה כאשר בשנת 1978, אדי ואן היילן ולהקתו השיקו את אלבום הבכורה שלהם שעיצב מחדש את פני תעשיית הגיטרות בעולם.
בתור רוקיסט שצמח משורשי הבלוז של להקות, כמו לד זפלין ובלאק סבאת', נגנים צעירים ראו בשדרוג הפרנקנסטראט מרכיב חיוני ביותר לצליל שכבר לא זוהה עם הסגנון הקלאסי וכה-מזוהה של נגני ששת המיתרים, שניגנו עד אז בגיטרות מבתי החברות פנדר וגיבסון הרגילות.
אותם נגנים צעירים דרשו כלי נגינה מתוחכמים יותר, בעלי שדרוגים טכנולוגיים, שאפשרו נגינה וביצועים מהירים הרבה יותר מהקיים עד אז.
גיטרות הסופרסטראט נבנו בכוונת תחילה עבור סגנון הרוק הכבד של שנות ה-80 בניצוחו של אדי ואן היילן.
לעיתים, בנייתן של גיטרות אלה בוצע באופן חובבני ולא רשמי במרתפים של אנשים פרטיים, שרצו לטעום בעצמם מהסגנון החדש, עד שהתעשייה כולה הבינה מה גדול הביקוש, ומשם הדרך לעשייה עסקית הייתה קצרה מאוד.
מגוון האפשרויות הטמונות בגיטרות גדל פלאים מאותם שדרוגי פיק-אפים וטרמולו, בייחוד כשאותן גיטרות חוברו למגברים בעלי דיסטורשן עוצמתי ביותר.
עם התעצמות מכירות אלבומיו של ואן היילן, חברות אמריקאיות רבות המציאו עצמן מחדש עבור המענה המסחרי על הביקוש, אם בדמות חנויות להתאמה אישית של גיטרות או אם בהגדלת היצע חומרי הגלם לרמת העץ.
חברות שוליים, כמו פלויד רוז, דימארציו וסימור דאנקן, שעד עתה סיפקו חלקי חילוף "זניחים" לגיטרות הקלאסיות, מצאו עצמן מפתחות חלקים ומערכות המותאמים לדור החדש.
עד מהרה, נגני פנדר למיניהם מצאו בחברות אלה כתובת לשדרוגים המיוחלים ואותן חברות ניתבו את ניסיונן הרב בשדרוגים - אל פסי הייצור.
טכנאי גיטרות הסופרסטראט דחו את פרופילי ה-C וה-V, שלא התאימו לקצבים ולמהירויות הנגינה שנדרשו בסופרסטראט.
הדרישה הגוברת לצווארים שטוחים ורחבים אפשרה ייצור של סדרות בקשת שונה של דגמים ובשיפורים מסוגים שונים.
הגימור עצמו של מרבית הצווארים אצל רוב היצרנים היה ללא טיפול מיוחד, כפי שהעדיף במקור ואן היילן בעצמו, או שצופו בלכה עבה לקבלת מראה אחיד.
גימור צוואר הגיטרה היה נתון לשיקולו האישי של הנגן, כשהיצרנים מציעים מגוון רחב של מודלים לטעמם השונה של כל לקוחותיהם.
יצרנים אמריקאים, כמו קריימר, ג'קסון ושארבל, עיצבו את צווארי הגיטרות באופן שיאפשר פשטות מרבית לסינכרון כל מרכיבי הגיטרה החדשים ביחד.
מצד שני, היו חלוצים שאפשרו בגיטרות שלהם צוואר עבה ושטוח הרבה יותר כדי לאפשר לנגן להגיע לסריגים גבוהים יותר.
הגיטרות מבית ג'קסון, שהיו זמינות אך ורק בהזמנה אישית, הגיעו עד לבימות הרוק והמטאל הכבדים ביותר בסצנות הכי לוהטות של שנות ה-80.
מחוץ לארצות הברית, חברות כמו איבנז ואי.אס.פי, ניצלו גם הן את גל ההצלחה של הסופרסטראט ונתנו חסות לגיטריסטים מפורסמים כמו סטיב ואי, כדי שיפרסם את כליהם.
איבנז היפנית עיצבה את אחת מגיטרות אמן הפופולריות ביותר, הג'ם (JEM).
גיטרה זו העצימה את כל מרכיבי הסופרסטארט האמריקאי.
במהלך שנות ה-80, התחרות הייתה בשיאה וכל חברה ריגלה אחר האחרת כדי לא לפספס את השינויים החדשים ביותר, בהשוואות המחירים ובאפשרויות הייצור.
בשלהי שנות ה-80, טעמם של הנגנים השתנה בשנית עם עליית הגראנג' מסיאטל.
לא רק הדרישה לשינויים בכלי הנגינה גברה, אלא גם לצביעה האופיינית לשנות ה-80, שהדרישה לה דעכה והתחלפה בדרישה לצבעים סולידיים יותר.
למרות כל זאת, המשיך הסופרסטארט לשמור על כוחו בשוק, אך בגוונים זועקים פחות ועם עדכונים טכנולוגיים בסיסיים שלא הרחיקו לכת.
רק לקראת אמצע שנות ה-80, נכנסו הענקיות והוותיקות שבתחום לעסקי אופנת הסופרסטראט.
פנדר, כשהיא מבססת את דגמיה על הסטראטוקאסטר הסטנדרטי שלה, וגיבסון עלתה על הגל ושחררה מספר דגמים.
לקראת אמצע שנות ה-90, עם עליית מוזיקת הפופ והראפ, חל פיחות במעמדה של מוזיקת הרוק.
למרות הכל, גיטרות סופרסטראט בעלות צווארים מרובי-סריגים נותרו פופולריות עד לימינו בקרב מטאליסטים ובקרב נגנים מהירים.
בנוסף, חלק משדרוגי הסטראטוקאסטר, שגרמו למעשה להתהוות התקופה, מבוצעים גם היום, ברבים בדגמי הסטוק המוכרים של החברות הוותיקות וכן בקרב לא מעט שחקניות חדשות שקמו לאורך הדרך.
סופרסטאר שייק-אפ 2019 מידע כללי תאריכים 16-15 באפריל 2019 מיקום מונטריאול, קוויבק, קנדה סקירה ליגה WWE מותג (ים) RawSmackDown205 לייבNXT (יציאה מהמותג בלבד)→ 2018אפריל 2019אוקטובר 2019 ←
הסופרסטאר שייק-אפ של ה-WWE לשנת 2019 היה הדראפט ה-13, שהופק על ידי ארגון ההיאבקות האמריקאי, ה-WWE, בין המותגים Raw ו-SmackDown.
האירוע נערך יומיים: ב-15 באפריל וב-16 באפריל בתוכניות Raw וסמאקדאון, בהתאמה, ברשת הטלוויזיה USA.
התוכניות Raw וסמאקדאון שודרו מהסנטר בל שבמונטריאול, קוויבק, קנדה.
ב-8 באפריל בתוכנית Raw, ה-WWE הודיעו שהסופרסטאר שייק-אפ ייערך שבוע לאחר מכן.
בניגוד לדראפט המסורתי, מנהלי התוכניות מנהלים משא ומתן ביניהם לגבי העברה של מתאבק מסוים ממותג אחד לשני.
לעומת זאת, לאחר האירוע TLC: שולחנות, סולמות וכיסאות, שנערך בדצמבר 2018, משפחת מקמהן (וינס מקמהן, סטפני מקמהן, שיין מקמהן וטריפל H) לקחו את השליטה לידיהם, כשהחליטו שהם אלו שינהלו את המותגים, ללא ג'נרל מנג'ר כלל.
כתוצאה מכך, דבר זה השאיר אותם להיות אחראים על קיום החלטות הדראפט.
רשימת העובדים שעברו בין המותגים במסגרת התוכנית Raw שהתקיימה ב-15 באפריל.
מותג (יעד) עובד תפקיד מותג (מוצא) הערות1Rawהמיזמתאבקסמאקדאון2Rawאנדרדה "סיין" אלמאסמתאבקסמאקדאוןהועבר בחזרה לסמאקדאון שבוע לאחר מכן.3RawריקושטמתאבקNXTערך את הופעת הבכורה שלו ברוסטר הראשי בפברואר 2019 והופיע ב-Raw, סמאקדאון ו-NXT עד לקיום הסופרסטאר שייק-אפ.4Rawאליסטר בלאקמתאבקNXTערך את הופעת הבכורה שלו ברוסטר הראשי בפברואר 2019 והופיע ב-Raw, סמאקדאון ו-NXT עד לקיום הסופרסטאר שייק-אפ.
הועבר לסמאקדאון שבוע לאחר מכן, וכתוצאה מכך הופרד משותפו, ריקושט.5RawThe Viking Experience(איבר ואריק)צוותNXTאלופי הזוגות של NXT.
ידועים לשעבר בשם הבמה המשותף, ה-War Raiders.
שם הבמה המשותף שלהם שונה ל-The Viking Experience, כשנודע שהם עברו למותג זה.
רשימת העובדים שעברו בין המותגים במסגרת התוכנית סמאקדאון שהתקיימה ב-16 באפריל.
במקור הועבר ל-Raw, אך הועבר לסמאקדאון שבוע לאחר מכן, וכתוצאה מכך הופרד משותפו, ריקושט.17סמאקדאוןג'ינדר מהאלמתאבקRaw18סמאקדאוןהאחים סינג(סוניל סינג וסמיר סינג)צוותRawהועברו ל-205 לייב לאחר שהועברו לסמאקדאון שבוע קודם לכן.19סמאקדאוןThe B-Team(בו דאלאס וקורטיס אקסל)צוותRaw
ארבעה צמדים/צוותים הופרדו כתוצאה מהסופרסטאר שייק-אפ.
קבוצת SAnitY התפרקה לאחר שאריק יאנג עבר ל-Raw, The Boss 'n' Hug Connection התפרקו לאחר שביילי עברה לסמאקדאון, בעוד שסשה בנקס נשארה ב-Raw, ליב מורגן הופרדה מצוות ה-Riott Squad לאחר שעברה לסמאקדאון, וצ'אד גייבל עבר לסמאקדאון, בעוד שבובי רוד נשאר ב-Raw.
נודע שניקי קרוס תופיע ברוסטר הראשי בדצמבר 2018, ולאחר מכן היא הופיעה ב-Raw וסמאקדאון עד לקיום הסופרסטאר שייק-אפ, אך בסופרסטאר שייק-אפ עצמו לא עברה כלל לאף מותג ונשארה כעצמאית.
סופרפוזיציה קוונטית היא עיקרון בסיסי בתורת הקוונטים.
בתורת הקוונטים, מתואר מצב המערכת על ידי פונקציית גל, המתארת את ההסתברויות לאפשרויות השונות של מצב המערכת.
בהינתן בסיס וקטורי הפורש את מרחב המצבים של המערכת ניתן לתאר את מצב המערכת סופרפוזיציה של מצבי הבסיס.
אם נמדוד את המערכת בבסיס זה לא נקבל תוצאה דטרמיניסטית אלא התפלגות התואמת את התפלגות מצבי הבסיס בסופרפוזיציה, מלבד במקרה הפרטי בו הסופרפוזיציה מכילה מצב בסיס בודד.
במקרה זה כל מדידה שתעשה בבסיס הנ"ל תיתן תמיד את התוצאה המתאימה לאותו מצב בסיס.
לדוגמה: נניח מערכת קוונטית בעלת שני מצבים ובסיס מדידה: .
המערכת נמצאת בסופרפוזיציה אם פונקציית הגל שלה היא
הסיבה לשוויון האחרון הוא תנאי נירמול (כל מקדם בריבוע נותן את ההסתברות לקבל את המצב הצמוד אליו, סכום כל ההסתברויות =1)
כאשר נמדוד את המערכת בבסיס המדידה, בהסתברות נקבל שהיא במצב ואילו בהסתברות נקבל שהיא במצב .
אפשר להמחיש מצב זה גם בהדגמת ניסוי החתול של שרדינגר, בניסוי זה נמצא חתול בתוך קופסה ולידו יש אטום בסופרפוזיציה של דעך/לא דעך ואטום זה קובע את חייו של החתול.
אנו לא נוכל לדעת אם החתול מת או חי כיוון שברגע שנביט פנימה הסופרפוזיציה תיפסק כלומר שברגע שימדדו את האטום בזמן סופרפוזיציה אז הסופרפוזיציה תיפסק.
סופרמן 4: השאיפה לשלום (Superman IV: The Quest for Peace) הוא סרט גיבורי על משנת 1987 בבימויו של סידני ג'יי פורי, המבוסס על הדמות מבית DC סופרמן.
זהו הפרק הרביעי והאחרון בסדרת סרטי "סופרמן" המקורית והסרט הראשון שלא הופק על ידי אלכסנדר ואיליה סלקינד, אלא על ידי סרטי קנון של גולן-גלובוס, בשיתוף עם האחים וורנר ג'ין הקמן חזר לגלם את לקס לותור, שיוצר גרסה מרושעת לסופרמן בשם האיש הגרעיני (Nuclear Man).
הסרט היה כישלון ביקורתי ומסחרי כאחד, כשסוקרים רבים תיארו את האפקטים המיוחדים כגרועים, אפילו יחסית לשנת 1987, חוסר עקביות וחורי עלילה.
סופרמן מציל חללית של טייסי חלל שספינתם הושלכה מהמסלול על ידי פסולת, ואז מבקר בעיר הולדתו סמולוויל בתור קלארק.
כעת, לאחר שהוריו המאמצים נפטרו, ירש קלארק את החווה שלהם ללא השגחה.
באסם ריק הוא חושף את הקפסולה שהביאה אותו לכדור הארץ ומסיר מודל אנרגיה קריפטוני ירוק זוהר.
בהקלטה שהשאירה אמו לארה נכתב כי ניתן להשתמש בכוחו פעם אחת בלבד.
לאחר שסירב למכור את החווה לבניית קניון, סופרמן חוזר למטרופוליס, שם הוא עוצר רכבת תחתית בורחת לאחר שהנהג מתמוטט ליד מערכת השליטה.
לאחר שחזר ל"דיילי פלאנט", לקלארק נודע כי החברה פשטה את הרגל והשתלט עליה דייוויד וורפילד, טייקון צהובון שמפטר את פרי וייט ומעסיק את בתו שלו לייסי כעורכת החדשה.
לייסי מחבבת את קלארק ומנסה לפתות אותו; קלארק מסכים לצאת איתה לדייט.
בעקבות הידיעה כי ארצות הברית וברית המועצות עשויות לעסוק במירוץ נשק גרעיני, קלארק מתלבט עד כמה סופרמן צריך להתערב.
לאחר שקיבל מכתב מנער בית ספר מודאג, סופרמן נוסע למבצר הבדידות כדי לבקש עצות מרוחות אבותיו הקריפטוניים.
הם ממליצים לו לאפשר לכדור הארץ לפתור את הבעיות שלו בעצמו או לחפש עולמות חדשים שבהם הוצאה המלחמה מחוץ לחוק.
לאחר שביקש עצה מלויס ליין, סופרמן משתתף בישיבת העצרת הכללית של האומות המאוחדות, ומודיע בפני האספה כי יפטור את כדור הארץ מנשק גרעיני.
מדינות שונות משחררות את ראשי נפץ הגרעין שלהן לחלל, שנאספים על ידי סופרמן לרשת ענקית ואז נזרקים לשמש.
בינתיים לני לות'ור הצעיר משחרר את דודו לקס לות'ור מחוץ לכלא.
בשובם למטרופוליס, לקס ולני גונבים קווצת שיער של סופרמן ממוזיאון ויוצרים מטריצה גנטית אותה לקס מצמיד לטיל גרעיני אמריקני.
לאחר שיגור הטיל, סופרמן מיירט אותו וזורק אותו לשמש.
כדור אנרגיה זוהר מופעל, שמתפתח לאיש על.
"איש גרעיני" זה עושה את דרכו חזרה לכדור הארץ כדי למצוא את "אביו", לקס, שקובע כי בעוד שיצירתו עוצמתית, הוא לא יוכל לתפקד ללא חשיפה לאור השמש.
נוצר קרב אכזרי בין היצירה של לקס לסופרמן.
בעודו מונע מפסל החירות מליפול לרחובות ניו יורק, סופרמן נדבק בתסמונת קרינה אחרי שנשרט מטפריו הרדיואקטיביים של האיש הגרעין.
איש גרעין בועט בסופרמן למרחקים בעוצמה כזאת שחליפתו של סופרמן נופלת.
למורת רוחה של לויס, ה"דיילי פלאנט " (שעוצב מחדש כצהובון) מפרסם את הכותרת "סופרמן מת?" לויס מעידה על רצונה להתפטר ולקחת לעצמה את החליפה המשוחזרת של סופרמן.
לייסי גם כן נסערת ומגלה בפני לויס שהיא דואגת לקלארק.
לויס הולכת לדירתו של קלארק שם היא מכריזה על אהבתה לסופרמן.
קלארק פגוע ממחלת הקרינה, ממשיך למרפסת שלו שם הוא מאחזר את מודל האנרגיה הקריפטוני ומנסה לרפא את עצמו.
לאחר שנמשך ללייסי, איש הגרעין מאיים לחולל מהומה אם היא לא תובא אליו.
הסופרמן שזה עתה חזר לעצמו מסכים לקחת אותו אליה כדי למנוע פגיעה בכל אחד אחר.
סופרמן משליך את איש הגרעין למעלית, לוכד אותו פנימה ואז מפקיד אותו בצד הרחוק של הירח.
עם עליית השמש, איש הגרעין משתחרר עקב רסיס של אור שמש שחודר דרך סדק בדלתות המעלית וסופרמן שוב נאלץ להגן על עצמו.
בסוף הקרב נראה כאילו סופרמן הובס, כשהוא מושלך אל פני הירח על ידי איש הגרעין.
איש הגרעין עושה את דרכו אל הדיילי פלאנט, חוטף את לייסי וסוחב אותה אל החלל החיצון.
סופרמן מצליח להשתחרר מעל פני הירח, ואז הוא דוחף אותו ממסלולו, משליך את כדור חמה, מבטל את כוחותיו של איש הגרעין ומשאיר את לייסי חסרת אונים בחלל.
סופרמן מציל את לייסי ומחזיר אותה לכדור הארץ, ואז משקם את איש הגרעין ומפקיד אותו בליבת תחנת כוח גרעינית, והורס אותו.
מה שהיה איש הגרעין הופך לחשמל שמסופק עבור כל רשת החשמל.
פרי וייט משיג הלוואה לרכישת גרעין השליטה בעיתון, מה שהופך את דייוויד וורפילד למי שמחזיק במיעוט ובכך העיתון ניצל מפני כל השתלטות נוספת.
במסיבת עיתונאים, סופרמן מכריז על ניצחון חלקי בלבד במערכה שלו, באומרו, "יהיה שלום כשאנשי העולם ירצו בכך כל כך, עד שלממשלותיהם לא תהיה ברירה אלא לתת להם את זה".
סופרמן גם שובה מחדש את בני לות'ור שנמלטו.
הוא ממקם את לני בעיר הבנים, אומר לכומר שלני היה תחת השפעה רעה ומחזיר את לקס לכלא.
סופרמן ולויס היא סדרת דרמת גיבורי-על אמריקאית שנוצרה עבור רשת "The CW" על ידי טוד הלבינג וגרג ברלנטי, ומבוססת על דמויותיהם של סופרמן ולויס ליין מאת ג'רי סיגל וג'ו שוסטר.
הסדרה עלתה לשידור ב-23 בפברואר 2021. ב-22 במרץ 2022, נמסר כי הסדרה חודשה לעונה שלישית.
ב-2024 התחילו את שידורי העונה ה-4.
טיילר הקלין – קאל-אל / קלארק קנט / סופרמן, בעלה של לויס, אביהם של ג'ונתן וג'ורדן וגיבור-על מקריפטון שמגן על כדור הארץ.
הקלין מגלם גם את גרסתו המרושעת של סופרמן מכדור הארץ ממנו הגיע ג'ון הנרי איירונס.
הקלין מגלם גם את גרסת הביזארו של סופרמן מעולם ההפוך.
את דמותו של קלארק בצעירותו מגלם דילן קינגוול.
ביטסי טולוק – לויס ליין, עיתונאית בעיתון המקומי של מטרופוליס, "הדיילי פלאנט", אשתו של קלארק ואמם של ג'ונתן וג'ורדן.
טולוק מגלמת גם את דמותה של לויס ליין מכדור הארץ ממנו הגיע ג'ון הנרי איירונס, בו היא נשואה לו.
טולוק מגלמת גם את גרסת הביזארו של לויס ליין מעולם ההפוך.
ג'ורדן אלסאס / מייקל בישופ – ג'ונתן "ג'ון" קנט, בנם הפופולרי, הספורטאי, הצנוע וטוב הלב של קלארק ולויס, שנקרא על שם אביו המאמץ של קלארק.
אלסאס מגלם גם את גרסת הביזארו של ג'ונתן-אל מעולם ההפוך.
אלכסנדר גרפין – ג'ורדן קנט, בנם האינטליגנטי של קלארק ולויס הסובל מחרדה חברתית, שנקרא על שם אביו הביולוגי של קלארק.
גרפין מגלם גם את גרסת הביזארו של ג'ורדן-אל מעולם ההפוך.
אריק ולדז – קייל קושינג, בעלה של לאנה ומפקד כבאות האש של סמולוויל, שנהנה מחייו בעיירה קטנה ונוהג בחשדנות כלפי ערים גדולות יותר.
אינדה נאברט – שרה קושינג, בתם הנועזת והמרדנית של קייל ולאנה שמתיידדת עם ג'ונתן וג'ורדן קנט.
וולה פארקס – ג'ון הנרי איירונס / הזר, מבקר מסתורי מכדור ארץ מקביל, שנחוש להוכיח לעולם שהוא כבר לא זקוק לסופרמן.
אדם ריינר – מורגן אדג' / טאל-רו, איש עסקים אינטליגנטי ונכלולי, שבהמשך מתגלה כקריפטוני ואחיו למחצה של קלארק מצד אימו, לארה לור-ואן.
ריינר מגלם גם את גרסת הביזארו של טאל-רו מעולם ההפוך.
דילן וולש – סמואל "סם" ליין, אביה של לויס וגנרל הצבא המכור לעבודתו, הנחוש בדעתו לשמור על אמריקה והעולם מפני כל איום אפשרי.
וולש מגלם גם את דמותו של גנרל סמואל ליין מכדור הארץ ממנו הגיע ג'ון הנרי איירונס, שנהרג על ידי סופרמן.
וולש מגלם גם את גרסת הביזארו של סמואל ליין מעולם ההפוך.
עמנואל שריקי – לאנה לאנג, ידידתו הוותיקה של קלארק קנט ופקידת הלוואות בבנק המקומי של סמולוויל.
שריקי מגלמת גם את גרסת הביזארו של לאנה לאנג מעולם ההפוך, שם היא נישאה לטאל-רו וקיבלה כוחות-על.
סופיה האסמיק – כריסי בפו , עיתונאית שאפתנית בעיתון "סמולוויל גאזט" המקומי, שחייה משתנים בעקבות מפגש "מקרי".
האסמיק מגלמת גם את גרסת הביזארו של כריסי מעולם ההפוך.
טיילר באק – נטלי ליין-איירונס , בתם של ג'ון הנרי איירונס ולויס ליין מכדור ארץ חלופי.
ג'וזלין פיקארד – סופי קושינג, בתם הצעירה, הנמרצת והמרדנית של לאנה לאנג וקייל קושינג.
סטייסי פרבר – לזלי לר, אישה בעלת כוח-על וראיית חום שעובדת כעוזרתו האישית של מורגן אדג'.
דייזי טורמה – בינה מלאכותית ועוזרתו של ג'ון הנרי איירונס.
פריצי קלוונס-דסטיני – שון סמית, תלמיד בתיכון סמולוויל ושחקן פוטבול שמקנא ביחסיה של בת זוגו, שרה, עם האחים קנט.
ורן לי – טאג האריס, תלמיד בתיכון סמולוויל וחברו של שון סמית שפיתח יכולות מוגברות לאחר שנחשף לזרחן צהוב ביום בו ראיית החום של ג'ורדן באה לידי ביטוי.
אנגוס מק'פיידן – ג'ור-אל, אביו הקריפטוני הביולוגי של קלארק קנט.
למרות שהוא מת יחד עם קריפטון, מהותו של ג'ור-אל עודנה קיימת במבצר הבדידות הארקטי, שם הוא מספק הדרכה ומייעץ לבנו.
אליזבת' הנסטרידג' – אליזבת לות'ר, בתו של לקס לות'ר.
פרד הנדרסון – ג'ונתן קנט, אביו המאמץ של קלארק קנט, שנפטר מהתקף לב בשנות נעוריו של קלארק.
מישל סקראבלי – מרתה קנט, אמו המאמצת של קלארק קנט; שנפטרה משבץ מוחי בתחילת הסדרה.
פול ג'ארט – פרי וייט, העורך הראשי של "הדיילי פלאנט" לפני שמורגן אדג' קנה אותו.
דין מרשל – סמואל פוסוול, עוזרו של מורגן אדג', שמנהל את הדיילי פלאנט לאחר שנקנה על ידי אדג'.
צ'י ליו – ד"ר פריי, הרופאה של מרתה אשר מודיעה לקלארק על האירוע המוחי שמרתה עברה.
די ג'יי ג'קסון – קוב ברנדן, חקלאי וחבר של משפחת קנט.
קורל האמפרי – אלייזה, בת זוגו של ג'ונתן בתחילת הסדרה, שבהמשך נפרדת ממנו.
אריק קינליסייד – ג'ורג' דין, ראש עיריית סמולוויל.
דני ווטלי – המאמן גיינס, מאמן נבחרת הפוטבול של תיכון סמולוויל.
דניאל קודמור – נושא-11, אדם בעל כוח-על הזהה לכוח-העל של סופרמן.
ג'יל טיד – שרון פאוול, אישה שבנה לקח עבודה אצל מורגן אדג' ובהמשך מושמת למטרה על ידי נושא-11.
קלייטון ג'יימס – דרק פאוול, כורה ובנה של שרון שלקח עבודה אצל מורגן אדג'.
לאחר שנהרג בתאונה, דרק הוקם לתחייה על ידי מורגן ולזלי באמצעות קריפטונייט-אקס, שהעניק לו יכולות קריפטוניות.
ברנדן פלטשר – תאדיוס קילגרייב, מדען מטורף ואחד מאויביו הוותיקים של סופרמן, שעובד עם כנופיית האינטרגאנג.
השאם האמוד – סגן רוזטי, חייל העובד תחת פיקודו של סמואל ליין.
פאבל רומנו – קורי וולניץ', תלמיד בתיכון סמולוויל.
רובל זר – דבני דונובן, אחד ממקורביו של מורגן אדג'.
דייוויד רמזי – ג'ון דיגל
הפקתה של הסדרה הוכרזה באוקטובר 2019, ונודע שהיא תופק על ידי היוצרים והמפיקים טוד הלבינג, גרג ברלנטי, שרה שכטר וג'ף ג'ונס; כשבמקביל הלבינג יכתוב את התסריט לסדרה.
ב-14 בינואר 2020, "The CW" הזמינה רשמית את הסדרה המלאה.
העונה הראשונה עתידה לכלול 15 פרקים.
ב-2 במרץ 2021, רשת "The CW" החליטה לחדש את הסדרה לעונה שנייה.
ב-22 במרץ 2022, נמסר כי הסדרה חודשה לעונה שלישית.
טיילר הקלין וביטסי טולוק שבים לגלם את דמויותיהם כקלארק קנט ולויס ליין מ"סופרגירל".
בפברואר 2020, ג'ורדן אלסאס ואלכסנדר גרפין לוהקו לגילום דמויותיהם של בניהם התאומים של קלארק ולויס, ג'ונתן וג'ורדן קנט, בהתאמה.
באפריל, השחקן דילן וולש לוהק לדמותו של סמואל ליין.
וולש מחליף את גלן מורשאוור, שגילם את הדמות בהופעה משנית ב"סופרגירל".
עמנואל שריקי לוהקה לדמותה של לאנה לאנג, יחד עם אריק ולדז שלוהק לדמותו של קייל קושינג.
במאי 2020, וולה פארקס ואינדה נאברט לוהקו לדמויותיהם של הזר ושרה קושינג, בהתאמה.
בדצמבר 2020, נודע על ליהוקו של אדם ריינר לדמותו של מורגן אדג', דמות אותה גילם במקור אדריאן פסדר ב"סופרגירל".
באוקטובר 2020, סופיה האסמיק וסטייסי פרבר לוהקו לצוות השחקנים המשני בדמויותיהן של כריסי בפו ולזלי לר, בהתאמה.
בתחילת דצמבר 2020, נודע שג'וזלין פיקארד לוהקה לצוות השחקנים המשני בדמותה של סופי קושינג, בתם הצעירה של לאנה לאנג וקייל קושינג, ושדייוויד רמזי יגלם את דמותו של ג'ון דיגל בהופעת אורח.
צילומי הפיילוט התעתדו להתחיל ב-23 במרץ 2020, בוונקובר, קולומביה הבריטית, ולהסתיים ב-14 במאי.
עם זאת, ב-13 במרץ 2020, התוכניות לצילומי הפיילוט בוטלו בעקבות התפרצות מגפת הקורונה ובמקום זאת, על פי הדיווחים, הצילומים עתידים להתחיל בסמוך ליוני או ליולי.
בהמשך דווח שצילומי הסדרה עתידים להתחיל באוגוסט, אך לבסוף אושר שהצילומים יתחילו ב-13 באוקטובר 2020 ויסתיימו ב-1 במאי 2021. הצילומים התקיימו בסארי שבקולומביה הבריטית.
במאי 2020, נודע כי הסדרה עתידה לעלות לשידור במהלך עונת השידורים החדשה לשנת 2021 שנקבעה בעקבות מגפת הקורונה.
באוקטובר 2020, נחשף שהסדרה תעלה לשידור ב-23 בפברואר 2021.
שנהפרסקטגוריהמועמד(ים)תוצאהמקור2024פרס סאטורןהשחקן הטוב ביותר בסדרת טלוויזיהטיילר הקליןהשחקנית הטובה ביותר בסדרת טלוויזיהביטסי טולוקסדרת גיבורי העל הטובה ביותרסופרמן ולויס2025פרס המורשת ע"ש דן קרטיס
סופרנובה הוא סרט דרמה רומנטית להט"בית בריטית משנת 2020 שנכתב ובוים על ידי .
בסרט מככבים קולין פירת' וסטנלי טוצ'י.
הקרנת הבכורה העולמית של הסרט התקיימה במסגרת פסטיבל הסרטים הבינלאומי סן סבסטיאן ב-22 בספטמבר 2020. הסרט שוחרר להפצה בארצות הברית ב-29 בינואר 2021 על ידי ובבריטניה ב-25 ביוני 2021 על ידי .
בישראל, הסרט עלה לאקרנים ב-7 ביולי 2022.
סם (קולין פירת') וטאסקר (סטנלי טוצ'י), בני-זוג מזה כ-20 שנה ואסטרונומים חובבים, יוצאים בקרוואן לטיול באזור האגמים של אנגליה, כדי לבקר בכמה מהמקומות האהובים עליהם וכדי להיפגש עם חברים ובני משפחה.
טאסקר אובחן עם דמנציה מוקדמת, כאשר מחלתו המתקדמת מעמיסה על מערכת היחסים בינו לבין סם.
טאסקר הוא סופר הנמצא באמצע כתיבת ספר חדש, אבל מתקשה בכך, ומסרב להראות לסם את הטיוטה.
סם הוא פסנתרן שמתכונן לקראת הקונצרט הפסנתר האחרון שלו.
הזוג מגיע לבית אחותו של סם, שם מתאספים מאוחר יותר שאר בני משפחתם וחבריהם למסיבה לכבודם.
במהלך הערב, סם מגלה שטאסקר נתקל בקשיים בכתיבה.
סם נכנס לקרוואן ומגלה ביומן של טאסקר שיכולת הכתיבה שלו הלכה ופוחתת עם הזמן.
הוא גם מגלה שלטאסקר יש בקבוקון של פנטוברביטל ושהוא הכין קלטת פרידה, בה הוא מסביר שהחליט לשים קץ לחייו.
הזוג ממשיך לקוטג' מושכר באזור הכפר.
סם מתעמת עם טאסקר בנוגע לגילוי שלו ומשמיע לו את הקלטת, וחושף את תוכניתו של טאסקר להתאבד לפני שהדמנציה שלו תהפוך לחמורה מדי.
סם מתווכח עמו בתקיפות ובתחינה נגד הרעיון הזה, ללא הועיל.
למחרת בבוקר, בעוד סם מנגן בפסנתר, הוא מודיע לטאסקר שהוא מקבל את החלטתו ורוצה להיות לצדו כשזה יקרה.
בסצנה האחרונה של הסרט, סם נראה לבדו כשהוא מופיע על במה, מנגן את קטע הפסנתר האהוב ביותר על טאסקר.
שם השחקן/ית אודות הדמות קולין פירת' סם פסנתרן בריטי, בן-זוגו של טאסקר מזה כ-20 שנה.
סטנלי טוצ'י טאסקר מולינר סופר אמריקאי, חולה בדמנציה, בן-זוגו של סם מזה כ-20 שנה.
פיפה הייווד לילי אחותו של סם.
פיטר מקווין קלייב בעלה של לילי.
ג'יימס דרייפוס טים איאן דרייסדייל פול שרה וודוורד סו
באוקטובר 2019, פורסם כי קולין פירת' וסטנלי טוצ'י יככבו בסרט, אותו יביים על פי תסריט שכתב, עם כחברת ההפצה של הסרט בבריטניה.
פסקול הסרט נכתב והוקלט על ידי .
הסרט הוצג בהקרנת בכורה עולמית בפסטיבל הסרטים הבין-לאומי סן סבסטיאן ב-22 בספטמבר 2020, והוא עלה לאקרנים בבריטניה ב-25 ביוני 2021, בהפצת .
באוקטובר 2020, רכשה את זכויות ההפצה של הסרט בארצות הברית.
הסרט עלה לאקרנים בארצות הברית ב-29 בינואר 2021. בשנת 2020, הסרט נכלל בתחרויות רשמיות של פסטיבלי סרטים בלונדון, סן סבסטיאן ורומא.
באתר האינטרנט Rotten Tomatoes מדווח כי 89% מתוך 194 ביקורות המבקרים לסרט הן חיוביות.
על פי דעת הרוב, נכתב כי "בהובלת הופעות מרגשות של קולין פירת' וסטנלי טוצ'י, סופרנובה היא מבט קורע לב על המחיר הרגשי שמגיע עם קבלת תמותה".
באתר האינטרנט Metacritic חושב ציון ממוצע משוקלל של 73 מתוך 100, המבוסס על 31 ביקורות, רובן חיוביות.
בניו יורק טיימס המבקר כינה את הסרט "מרגש באופן מרהיב".
וושינגטון פוסט העניק לסרט ארבעה כוכבים מתוך ארבעה.
מלוס אנג'לס טיימס כתב שזה סרט ש-"אסור לפספס".
הסרט היה ברשימת המועמדים לשני פרסי באפט"א לקולנוע בשנת 2021, כולל פרס באפט"א לסרט הבריטי הטוב ביותר.
הסרט התמודד בקטגוריית הסרט הטוב ביותר בטקס פרסי האקדמיה האירופית לקולנוע ב-2021.
בשנת 2022, הסרט נבחר לאחד מ"הסרטים הבריטים הטובים ביותר של המאה ה-21" בסקר שנערך על ידי מבקרי קולנוע.
סופרסטור היא סדרת טלוויזיה אמריקאית קומית ששודרה ברשת NBC מ-30 בנובמבר 2015 עד 25 במרץ 2021. הסדרה נוצרה והופקה על ידי ג'סטין שפיצר.
בכיכובם של אמריקה פררה ובן פלדמן (ששניהם משמשים גם כמפיקים בפועל), הסדרה עוקבת אחר קבוצת עובדים שעובדת ב-Cloud 9, חנות בדיונית של רשת ביג בוקס בסנט לואיס, מיזורי.
האנסמבל והצוות התומך כוללים את לורן אש, קולטון דאן, ניקו סנטוס, ניקול סאקורה, מארק מקיני וקליקו קאואהי.
בישראל הסדרה עברה מנטפליקס לדיסני+, בנטפליקס היא הוסרה ב-19 בפברואר 2023 ונוספה לדיסני+ ב-2 בספטמבר 2025.
שחקניםדמויותעלילהאמריקה פררהאמיליה 'איימי' סוסהאיימי נולדה למשפחה לטינית מהונדורס ועובדת ב Cloud 9, איימי הייתה מפקחת קומה ועוזרת מנהל לפני שקיבלה קידום למנהלת החנות.
איימי תמיד עונדת תג שם אחר כי היא לא אוהבת שאנשים זרים משתמשים בשמה האמיתי.
בפרק השני של עונה 6, איימי עוזבת את החנות לתפקיד ארגוני במשרדי Cloud 9 שבקליפורניה, אך חוזרת לשני הפרקים האחרונים.
בת זוגו של ג'ונה.בן פלדמןג'ונה סימסג'ונה עובד ב-Cloud 9 לאחר שנשר מבית הספר לעסקים, ג'ונה נאבק במקור עם עבודה בשירות לקוחות, משהו שהוא מסתיר ממשפחתו מהמעמד הבינוני הגבוה.
הוא ומתאו התקבלו ל-Cloud 9 בפרק הראשון של הסדרה על ידי דינה.
בן זוגה של איימי.קולטון דאןגארט מקנילעובד סרקסטי ואדיש של Cloud 9 שמשתמש בכיסא גלגלים.
הוא גם הכרוז בחנות, ובמסגרתו הוא מרבה להציע את הפרשנות החריפה וההומור היבש שלו.
הוא ודינה יוצאים עד סוף עונה 6 בעקבות מערכת יחסים חלקית לאורך כל הסדרה.קליקו קאואהיסנדרה קאלויוקלאניעובדת נדיבה של Cloud 9 שמתקשה לעמוד על שלה.
על פי הסדרה, סדרנה עברה מהוואי לסנט לואיס, מיזורי.
בעונה 5, היא מתחתנת עם ג'רי, והזוג מאוחר יותר מאמצים את בנו האומנה לשעבר של גלן, טוני, בן ה-17 כבן שלהם.לורן אשדינה פוקסעוזרת מנהל החנות האינטנסיבית והלא שטותניקית של Cloud 9. היא עבדה עבור Cloud 9 למעלה מ-10 שנים ויש לה התנהגות ישרה מאוד.
היא טבעונית קפדנית שנפגעת באופן זמני בעונה 3 פרק 9: "מסיבת גלובוס הזהב" כדי להראות את מסירותה לידידות החמה שלה עם איימי.
דינה גם חולקת את דירתה עם אוסף גדול של ציפורים שהיא מכנה התינוקות שלה, עד עונה 4 פרק 13, שגארט פתח את כלוב הציפורים וגרם לציפורים של דינה לעוף החוצה מהחנות.
במהלך עונה 3 שימשה כפונדקאית לגלן ולאשתו.מארק מקיניגלן סטורג'יסמנהל הסניף של Cloud 9 בסנט לואיס מיזורי עד סוף עונה 4, כאשר הוא מתפטר והופך לעובד רגיל (ולאחר מכן מפקח קומה) כדי לבלות יותר זמן עם משפחתו.
עם זאת, לאחר שאיימי עוזבת בעונה 6, הוא הופך שוב למנהל.
גלן הוא נוצרי אדוק והיה בעבר אב אומנה לילדים רבים.
יש לו בת ביולוגית משלו בעונה 4.ניקול סאקורהשאיין תומפסוןעובדת ב-CLOUD 9 הועלתה מאוחר יותר למפקחת קומה בעונה השישית.
היא תלמידת תיכון בהריון בתחילת הסדרה.
היא ילדה את בתה, הרמוניקה, בחנות בסוף העונה הראשונה, ונישאה לחבר שלה, בילבו "בו" תומפסון במהלך העונה השנייה.ניקו סנטוסמתאו פרננדו אקינו ליוואנאגעובד ב-CLOUD 9. לאחר שגילה שהוא חי ללא ידיעתו כשוהה בלתי חוקי, הוא מנסה לשמור על מעמדו בסוד, אך הוא נעצר על ידי ICE בסוף העונה הרביעית.
מאוחר יותר הוא מתקבל לעבודה באופטיקאים בחנות העל עצמה ואז הוחלף לעוזר של המנהל, התפקיד היחיד אליו ניתן להעסיק מבלי שהחברה תהיה מעורבת.
הוא הומו והיה מעורב רומנטית עם מנהל המחוז ג'ף, ומאוחר יותר עם אחיה של איימי אריק.
בעונה 6 הוא ואריק מתארסים ובמבזק קדימה בסוף הפרק האחרון הם נראים מציגים את טבעות הנישואין שלהם.
+דמויות משניותשחקניםדמויותרקע כלליג'וני פמברטוןבילבו "בו" דרק תומפסוןראפר שאפתן לא בוגר שהוא בעלה של שאיין ואביה של הרמוניקה.
הוא עבד זמן קצר ב-Cloud 9.ג'ון מיהרהברט קובשיגאווהעובד ב-Cloud 9 הידוע בהתנהגותו השקטה.
עובדי Cloud 9 חשבו שהוא מת לאחר שנלכד בטורנדו בסוף עונה 2, אך מאוחר יותר מתגלה כי פשוט נכנס למכוניתו ונסע הביתה בשלום.
הוא דיבר רק פעם אחת במהלך הסדרה, כאשר הוא מקלל כשראה את הטורנדו מתקרב.שון וילןסאל (עונה 1)עובד של Cloud 9 הידוע באובססיה מצמררת לנשים וילדים כמו סוטה.
בתחילת עונה 2 סאל נעלם ואף אחד לא שם לב לכך.
עונה לאחר מכן, במהלך ההכנות לליל כל הקדושים נמצאה גופתו של סאל בקיר מול שירותי הנשים.ג'וש לוסוןטייט סטסקיביץ' (עונה 1–3)רוקח ב-CLOUD 9 שלעיתים קרובות הוא גס רוח, סרקסטי, מלא בעצמו ולאחר מכן גילה שיש לו אתיקה מפוקפקת.איירין ווייטקרול מאלון
(עונה 2–6, עונה 1 אורחת)עובדת נקמנית של Cloud 9 שיש לה יריבות עם סנדרה, אותה היא מאשימה בגניבת החבר שלה, ג'רי.
(עונה 1–4, עונה 5 אורחת)העובדת הוותיקה ביותר של Cloud 9 (30 שנה).
כהונתה הפכה אותה לעמיתת המכירות בעלת השכר הגבוה ביותר, למרות הבלבול והשכחה המתמידים שלה.
היא פוטרה אך מאוחר יותר חזרה (בצורת הולוגרמה) כקמע של Cloud 9. לאחר שאיימי הופכת למנהלת החנות, היא מגייסת עובדים מחדש.
וגייסה את מירטל בתור העוזרת שלה.
פורטר מתה מסרטן ב-25 בספטמבר 2019. הופעתה האחרונה בטלוויזיה הייתה בעונה 5 פרק: "Curbside Pickup".
מותה כתוב בהצגה.איזבלה דייאמה דובנובסקי
(עונה 2, עונה 1 אורח, 3–6)בתה של איימי ואדם (הגרוש של איימי).
איימי מנסה כל הזמן לזכות בחיבה שלה, נותנת לה ולחבריה הרבה מקום לבלות ואפילו מתעצבנת בגלל שאמה בילתה עם אביה.ריאן גאולאדם דובנובסקי
(עונה 2, עונה 1 אורח, 3–4)בעלה הראשון והגרוש של איימי ואביה של אמה.
אדם ואיימי היו זוג עוד בתיכון, הם התחתנו בגיל 19 לאחר שנודע להם שאיימי בהריון, אז ילדה את אמה.
מאוחר יותר מתגלה שבגלל סימן עשרוני שגוי במערכת השכר, מרקוס הרוויח כמעט 90 דולר לשעה.מייקל בוניןג'ף סאטון
(עונה 2–6)מנהל המחוז שפיקח על סניפי Cloud 9 בסנט לואיס, בין היתר, הוא מתגלה כהומו וניהל מערכת יחסים רומנטית עם מתאו.
לאחר שהקשר הסודי התפרסם, ג'ף התפטר כדי להמשיך לצאת עם מתאו.
עם זאת, בסוף עונה 3, ג'ף בוגד בעובדי חנות סנט לואיס ונשכר מחדש לנהל את מחוז שיקגו.
הוא גילה שמתאו זרק אותו שוב בעונה 4. באמצע עונה 6, הוא התקבל לעבודה מחדש כמנהל מחוז.קלי שומאןג'סטין סיקוביץ' (עונה 2–6)עובדת ב-CLOUD 9. לפעמים היא מעמידה פנים שהיא אלכוהוליסטית או מופקרת כדי להיראות מעניינת יותר לעמיתיה לעבודה שלעיתים קרובות מוצאים אותה משעממת ומעצבנת ורואים מבעד לשקרים שלה.
לדברי גלן, היא בת 40 ומתגוררת לבדה בדירת סטודיו.דני גורהאליאסגיסו של גלן ועובד ב-CLOUD 9 שנראה תדיר ברקע.
בפרק האחרון של הסדרה, מתגלה שהוא המקור לכפות הרגליים הכרותות החוזרות ונשנות שנמצאו בחנות.קרלה רנטהג'נט וודס
(עונה 2–6)עובדת ב-CLOUD 9; אם חד הורית, היא נאבקת בקבלת שכר גבוה יותר.כריס גרייסג'רי
(עונה 2–6)החבר של סנדרה ובעלה בסופו של דבר שיצא לזמן קצר עם קרול.
הוא נפגע מתיבת דואר ונשלח לתרדמת באותו טורנדו שהרס את Cloud 9 בסוף עונה 2, אך לבסוף התאושש.ג'ורג' סלזאראריק סוסהאחיה של איימי ונשוי למתאו.סטיב אייג'ייצחק
(עונה 2–6)עובד גס של Cloud 9 לעיתים קרובות.
הוא מופיע לראשונה כעובד עונתי בעונה 2, אך מאוחר יותר מוצג כעובד במשרה מלאה.
בהופעתו הראשונה, מגלה ג'ונה שיצחק משתמש בקריסטל מת'.קלי סטבלסקלי ווטסון
(עונה 3–4, עונה 5–6 אורחת)גרושה שמתחילה לעבוד ב Cloud 9 בעונה 3, שם היא מתחילה בסופו של דבר מערכת יחסים עם ג'ונה.
לאחר שאהבתה של ג'ונה לאיימי נודעה בציבור, קלי עוברת לסניף של Cloud 9 בפנטון.קרי קני-סילברג'רושה סטורגיס (עונה 3–6)אשתו של גלן מיומנת בטקסטיל.
היא מוזכרת לעיתים קרובות בשתי העונות הראשונות אך לא מופיעה עד לעונה 3.ג'ניפר ארוויןלורי
(עונה 3, עונה 4 אורח)מנהלת המחוז החדשה עם בעיית קוקאין שמשתלטת על התפקיד אחרי שג'ף התפטר בעונה 3.ולדימיר קאמאנואלכס (עונה 3)גבר דומיניקני קליל ספק המשקאות של Cloud 9. איימי יוצאת איתו לזמן קצר עד שהריונה מתגלה לאלכס בשוגג על ידי בו בעלה של שאייו.אמיר מ.
(עונה 4–6)פליט מלחמה סורי שעובד ב-CLOUD 9.חוסטינה מצ'אדומאיה (עונה 5)מנהלת המחוז החדשה שהחליפה את לורי.ג'י יאנג האןקירה מון
(עונה 5–6)מנכ"לית זפרה (חברת האם של Cloud 9).בנג'מין נוריסטוני
(עונה 6, עונה 5 אורחת)בנו האומנה לשעבר של גלן המתבגר שמאומץ על ידי סנדרה וג'רי על פי התעקשותו של גלן.
הוא הופך לעובד של Cloud 9 בפרק העונה השישית "Ground Rules", ולמרות שהוא טוב בעבודתו, לא מכבד את גלן ושאיין.
למרות שגלן התעקש על האימוץ, הוא, סנדרה וג'רי מפתחים קשר קרוב ומערכת יחסים.
פרד ארמיסן כנציג של ארגון צדקה.
אליזה קופה ככתבת מגזין עובדים.
האווי מנדל בתור עצמו, קומיקאי שדינה טועה בו כעובד טרי של קלאוד 9. נטשה לגרו בתור גנבת חנויות.
ססילי סטרונג בתור המתעמלת האולימפית הבדיונית מיסי ג'ונס.
טוני פלאנה בתור רון סוסה, אביה של איימי.
(בסדרה הקודמת של פררה, בטי המכוערת, פלאנה גילמה גם את אביה של דמותה.) מרלן פורטה בתור קוני סוסה, אמה של איימי.
ברנדה סונג בתור קריסטן, בתו האומנה של גלן ומושא האהבה לשעבר של ג'ונה.
פליפה אספרזה בתור קודי, שותף במחסני סטונר.
בריאן האו בתפקיד ניל פנדרסון, מנכ"ל Cloud 9. פרד מלמד בתור ריצ'רד סימס, אביו של ג'ונה.
מייגן פיי בתפקיד מרילין סימס, אמו של ג'ונה.
עדן שר בתור פני, אישה צעירה שעובדת ב-Cloud 9 ליום אחד.
כריסי מץ בתור לואן, עובדת תאגיד של Cloud 9 שחוקרת את מקור הציוצים המחורבנים בחנות.
אנג'לה ג'ונסון בתור רובין גרין, מנהיג האיגוד.
ג'ייסון ריטר בתור ג'וש סימס, אחיו של ג'ונה.
שון גאן בתור קונה כרטיסים דין נוריס בתפקיד הווארד פוקס, אביה המנוכר של דינה פוקס.
אפייון קרוקט בתפקיד טומי, מארגן במחאת העלאת השכר ג'ייקוב ויסוצקי בתור פריסקו, חברו של בו (בעלה של צ'יין) דייב פולי בתור לואל אנדרסון, בנו של מייסד Cloud 9.
הסדרה הייתה אחד משלושה תכנונים שנאספו על ידי NBC ב-14 בינואר 2015. הסדרה הייתה הפרויקט הראשון של החברה החדשה שהוקמה על ידי רובן פליישר The District כחלק מהסכם לשנתיים עם יוניברסל, בזמן שביים את פרק הפיילוט.
סופרסטור הוכרזה רשמית כסדרה ב-7 במאי 2015, על ידי NBC.
העונה הראשונה כללה אחד עשר פרקים, לאחר שסדר הפרקים הצטמצם מ-13 ב-19 באוקטובר 2015. ב-2 בנובמבר 2015 הודיעה NBC, כי הסדרה תעלה לאקרנים ביום שני, 4 בינואר 2016, אך לפני הבכורה היא תשודר שני פרקים גב אל גב ב-30 בנובמבר 2015, בעקבות The Voice.
ב-23 בפברואר 2016, הסדרה חודשה לעונה שנייה על ידי NBC.
במרץ 2020, ההפקה בתוכנית הושבתה עקב מגפת הקורונה, מה שהביא לעונה החמישית בת 21 פרקים במקום 22 שתוכננו במקור.
צילומי העונה השישית החלו ב-8 בספטמבר 2020. העונה עלתה לראשונה ב-29 באוקטובר 2020. בדצמבר 2020, NBC הודיעה שהעונה השישית תהיה האחרונה שלה.
ההפקה של העונה האחרונה הושלמה ב-28 בפברואר 2021. פרק סוף הסדרה שודר ב-25 במרץ 2021.
הסדרה הוסרה מנטפליקס ב-19 בפברואר 2023 ולפי דיווחים התגלה שהסדרה הוסרה רק מנטפליקס ישראל בזמן שהיא משודרת בשאר העולם.
ב-20 בפברואר 2015 הוכרז כי לורן אש לוהקה לסדרה קבועה, ותגלם את דינה, עוזרת המנהלת של החנות.
ב-2 במרץ 2015, דדליין דיווח שסופרסטור צירפה שלושה שחקנים נוספים: קולטון דאן, מארק מקיני וניקו סנטוס.
האתר דיווח כי דאן יגלם את גארט, העובד הסרקסטי של הסדרה לעיתים קרובות, מקיני יגלם את גלן, מנהל החנות האינטנסיבי, וסנטוס יגלם את מתאו, עוד עובד חדש וחוטם חום מרקע עני.
ב-12 במרץ 2015, הוכרז על ניקול סאקורה שהצטרפה לתוכנית בתור שאיין, תהיה עובדת בגיל ההתבגרות בהריון.
דדליין הודיע ב-13 במרץ 2015, כי בן פלדמן ינחית את המנהיג הגברי בסופרסטור, בתור ג'ונה, עובד חדש בחנות.
שלושה ימים לאחר מכן, TVLine הודיעה ב-16 במרץ 2015, שאמריקה פררה תקבל את התפקיד הראשי בסדרה בתור איימי מפקחת קומה בחנות Cloud 9. כמו כן, דווח כי פררה גם מפיקה של התוכנית.
ב-22 במאי 2019, NBC הודיעה שהשחקנית קליקו קאואהי המגלמת את עובדת Cloud 9, סנדרה, תועלה לסדרה קבועה לעונה החמישית.
לאחר ש-NBC הכריזה תחילה על חידוש העונה השישית של הסדרה, הרשת חשפה ב-28 בפברואר 2020, כי כוכבת הסדרה אמריקה פררה, תעזוב את הסדרה בסוף העונה החמישית, מתוך רצון לעבוד על פרויקטים חדשים ולבלות יותר זמן עם משפחתה.
לאחר שהפקת העונה החמישית נקטעה בפרק אחד עקב מגפת הקורונה, פררה ציינה כי עזיבתה מהתוכנית עשויה להתעכב לעונה 6 על מנת להעניק לדמותה סגירה ראויה.
בסופו של דבר, פררה הייתה בשלושת הפרקים הראשונים של העונה השישית כמו גם שני הפרקים האחרונים.
Cloud 9 Superstore היא חנות מוזלת היפרמרקט בדיונית.
בנוסף למוצרי היפרמרקט אמריקאים טיפוסיים, רשת Cloud 9 מוכרת גם רובים, משקאות חריפים, ויש לה בית מרקחת.
ל-Cloud 9 יש איגוד אשראי משלה לעובדיה.
התאגיד, שבסיסו בשיקגו, אינו מציע חופשת לידה בתשלום, ביטוח בריאות או שעות נוספות בתשלום לעובדיו.
על פי מדיניות Cloud 9, העובדים רשאים לקחת הפסקת שירותים אחת בכל משמרת, ומוקצות להם 15 דקות לארוחת צהריים.
במאמץ לשלוט במתרחש בחנויות הבודדות, כל המנעולים והאורות, כמו גם בקרת הטמפרטורה והמוזיקה, נשלטים ממשרדי החברה.
בשנת 2017, Cloud 9 שינה את מותג החנות שלה מ-Halo ל-Super Cloud.
ל־Cloud 9 יש גם מגזין משלה בשם Stratus.
הדמויות הראשיות של התוכנית עובדות בחנות 1217, החנות "Ozark Highlands", אשר ממוקמת בסנט לואיס, מיזורי, ברחוב Ozark Highlands Road.
החנות נהרסה על ידי טורנדו במהלך סיום עונה 2, ונפתחה מחדש במהלך הבכורה של עונה 3 מיקומים נוספים באזור כוללים את קירקווד, פנטון, איסטון, ובל-רידג'.
בנוסף, ישנם מיקומים המוזכרים באוסטין, טקסס, בדטרויט ומישיגן.
ל-Cloud 9 יש מיקומים במספר מדינות, עם חנויות בבייג'ינג, מומבאי, פריז, ונקובר, טאיפיי ומקסיקו סיטי.
הסדרה עלתה לראשונה כ"תצוגה מקדימה" ב-30 בנובמבר 2015, לאחר פרק של The Voice עם 7 מיליון צופים, מה שהפך אותה לקומדיה החדשה השנייה בגובהה מאחורי Life in Pieces.
לאחר מכן, הסדרה עברה ליום שני הקבוע שלה בשעה 20:00 ב-4 בינואר 2016, עם יותר מ-6 מיליון צופים שיצרו את הקומדיה עם הדירוג הגבוה ביותר של NBC, שלא קיבלה את The Voice כמובילה מאז התוכנית של מייקל ג'יי פוקס.
ב-Metacritic לעונה הראשונה יש ציון של 58 מתוך 100, מה שמצביע על "ביקורות מעורבות או ממוצעות" על סמך ביקורות של 21 מבקרים.
ב-Rotten Tomatoes, לעונה הראשונה יש דירוג של 64%, על סמך ביקורות של 33 מבקרים, עם דירוג ממוצע של 5.01/10. הקונצנזוס של האתר הוא: "צוות השחקנים המוכשר והפוטנציאל הברור של Superstore מואפל מעט על ידי מצגת מבולבלת וכתיבה דקה ונוסחתית."
ככל שהעונה הראשונה עברה, הביקורות החלו להיות חיוביות יותר.
בעקבות הגמר "לייבור", הלוס אנג'לס טיימס כינה אותה אחת מהקומדיות החדשות הטובות ביותר בטלוויזיה."
העונה השנייה זכתה לשבחים על ידי המבקרים ויש לה דירוג אישור של 100% ב-Rotten Tomatoes, בהתבסס על ביקורות של 7 מבקרים.
לעונה השלישית יש דירוג אישור של 100% ב-Rotten Tomatoes על סמך ביקורות של 11 מבקרים.
עם ציון של 100% על Rotten Tomatoes בהתבסס על 15 ביקורות.
העונה החמישית זכתה לשבחי המבקרים עם ציון של 100% ב-Rotten Tomatoes על סמך 9 ביקורות.
העונה השישית זכתה לביקורות חיוביות עם ציון של 92% ב-Rotten Tomatoes על סמך 13 ביקורות.
סופרפרוט הם צמד המוזיקאים האמריקאיים מיטשל (מיץ') גראסי וסקוט הוינג.
חברי הצמד הם חלק מהרכב האקפלה פנטטוניקס.
הצמד החל את דרכו בשנת 2013 כערוץ יוטיוב הנושא שם זה, והתמקד בעיקר בוולוגים, קטעים מוזיקליים, אתגרי רשת ואלתורים.
נכון למרץ 2024, לערוץ 2.39 מיליון מנויים, ולמעלה מ-488 מיליון צפיות.
בשנת 2016, הוציא הצמד את הסינגלים הראשונים שלהם, "Bad 4 Us" ו-"Sweet Life".
ב-30 ביוני 2017 יצא ה-EP הראשון שלהם, "Future Friends: Part One", וב-15 בספטמבר יצא ה-EP השני, "Future Friends: Part Two", לצד אלבומם הראשון, המאחד בין שני המיני-אלבומים, "Future Friends".
באוקטובר 2020, הצמד צבר פופולריות לאחר ששירם "GUY.exe" הפך לויראלי בטיקטוק.
המוזיקה של סופרפרוט משתייכת לסוגת הפופ, זאת בשונה מהסגנון האופייני של פנטטוניקס, המורכב בעיקר מא-קפלות ומוזיקה אלקטרונית.
לצד הקריירה המשותפת בפנטטוניקס ובצמד, לכל אחד מחברי ההרכב קריירת סולו והם הוציאו אלבומים וסינגלים.
שני חברי ההרכב הם הומוסקסואלים מוצהרים.
מישטל קובי מייקל גראסי (Mitch Grassi): נולד ב-1992, מוכר גם בשם הבמה "Messer", מתגורר בהוליווד.
סקוט הוינג (Scott Hoying): נולד ב-1991, מתגורר בהוליווד.
שםפרטיםמיקומי שיאארצות הבריתקנדהFuture Friends יצא לאור: 15 בספטמבר 2017
שםפרטיםמיקומי שיאארצות הבריתקנדהFuture Friends – Part One יצא לאור: 30 ביוני 2017
פורמט: CD, דיגיטלי, סטרימינג3357Future Friends – Part Two יצא לאור: 15 בספטמבר 2017
סופרסה (באיטלקית: Sopressa) הוא בשר מיושן איטלקי המיוצר מבשר חזיר, שומן חזיר, מלח, פלפל, תבלינים ושום.
זהו מוצר טיפוסי לאזור ונטו.
הסופרסה הוא סוג סאלומי (מוצרי בשר איטלקיים האופייניים לאנטיפסטו, שעשויים בעיקר מבשר חזיר ומבושלים), אופייני למסורת הקולינרית הוונציאנית ומסיבה זו ישנם סוגים שונים (כגון sopressa trevigiana, sopressa vicentina), המיוצרים במחוז ויצ'נצה, וזכו למעמד גאוגרפי מוגן על ידי האיחוד האירופי.
יתר על כן, באתר של אזור ונטו ניתן לראות את מפרט הייצור של מוצר זה (מחולק לשמונה מאמרים).
על מנת להגן על sopressa vicentina מפני זיוף קל ולהגנת הצרכן המוגברת, הוקם "הקונסורציום להגנה על סופרסה ויצ'נטינה" Consorzio di Tutela dell Soprèssa Vicentina) DOP), המאגד 4 יצרנים מקומיים הפזורים ברחבי ויצ'נצה.
סופרסטה (באיטלקית: Soppressata) הוא סוג סאלומי יבש (מוצרי בשר איטלקיים האופייניים לאנטיפסטו, שעשויים בעיקר מבשר חזיר ומבושלים) איטלקי .
על אף שישנן וריאציות רבות, מיוצרים שני סוגים עיקריים: נקניק יבש מיושן אופייני לבזיליקטה, לפוליה, ולקלבריה, וסלמי לא מיושן שונה מאוד, המיוצר בטוסקנה ובליגוריה.
זה עדיין חלק מהמורשת התרבותית של דרום איטליה שאנשים מקומיים (במיוחד בעיירות הכפריות הקטנות יותר) שוחטים את החזיר בעצמם ומשתמשים בכל חלקיו, בלי ששום דבר הולך לאיבוד, תוך שימוש בחלקים מסוימים להכנת בשרים מבושלים, כולל סופרסאטה.
לפעמים מכינים אותו משוק חזיר.
הבשר בו נעשה שימוש הוא בשר חזיר נקי שנשחט טרי, בטכניקה הנקראת "קצה סכין", חתך גס המאפשר לבשר להישאר קומפקטי מאוד ובכך לשמור על שלמות אורגנולפטית מוזרה.
הסופרסאטה מוכן עם מבחר של נתחים מובחרים של בשר חזיר, כתפיים וחלקים של בייקון ושומן חזיר רך (האחרונים, במיוחד, משמשים למטרת "ריכוך" הבשר, בדרך כלל רזה מכדי לשמש לבד), על אף שיש וריאציות שנעשו עם בשר בקר.
את הבשר החתוך בצורה זו פשוט מתבלים במלח, גרגירי פלפל שלמים (אפשר ש"טוחנים" זמן קצר קודם לכן, על ידי חבטה קלה במכתש), ואבקת פלפל מיובש.
לאחר מכן, הוא מוכנס לתוך מעטפת אשר, אם טבעי, יש לנקות בקפידה עם מלח ולימון, ולקשור בחוט כדי לדחוס את התוכן.
לאחר מכן משאירים את הסופרסאטה לייבוש, בחושך, למשך 3 עד 12 שבועות, תלוי בקוטר ומאבדים 30% ממשקלה המקורי.
סופרסאטו של קלבריה נהנית מכינוי מקור מוגן ומיוצר באקרי וב-Decollatura והוא ידוע במיוחד.
גם סופרסאטה של פוליה (Sopressata di Puglia) מ"מרטינה פרנקה" ידוע מאוד.
Sopressata toscana, סופרסאטה מטוסקנה, עשוי משאריות החזיר.
גם את נוזל הבישול שופכים פנימה לכיסוי התערובת ולאחר מכן תולים אותו ונוזל הבישול (עתיר ג'לטין) מסמיך כדי לחבר הכל יחד.
סופרסה ונטה קיבל את שמו מהנוהג של לחיצת הסלמי בין קרשים של עץ וכתוצאה מכך צורתו ישרה ופחוסה.
הגרסה הצפון איטלקית מויצ'נצה, באזור ונטו, ביטלה את הצורה הנלחצת והפכה לפייבוריטית בינלאומית.
סופרפלאי בע"מ, המוכרת במותג SuperPlay, היא חברה פרטית ישראלית העוסקת בפיתוח והפצה של משחקי מובייל.
החברה נוסדה בינואר 2019 על ידי גלעד אלמוג (מנכ"ל) ואייל נצר, יוצאי חברת הגיימינג פלייטיקה, יחד עם אלעד דרורי, אף הוא ותיק בענף הגיימינג.
כחצי שנה לאחר הקמתה השיקה החברה את המשחק הראשון שלה, Dice Dreams, ובהמשך השיקה משחק שני, Domino Dreams.
המשחקים מופצים חינם, אך בשלבים מתקדמים שלהם נדרש תשלום.
שני המשחקים זכו להצלחה רבה, באוגוסט 2024 הגיעו לשיא של 1.7 מיליון משתמשים פעילים ליום בממוצע.
באוגוסט 2024 העסיקה החברה כ-300 עובדים, בהם 100 בישראל.
לחברה משרדים גם באוקראינה, רומניה והודו.
מאז הקמתה גייסה החברה 50 מיליון דולר.
עם המשקיעים הראשונים בחברה נמנו קרן NFX של גיגי לוי-וייס וקרן 83North.
בספטמבר 2024 הודיעה חברת הגיימינג פלייטיקה כי בכוונתה לרכוש את SuperPlay תמורת 700 מיליון דולר, ובנוסף תמורת 1.25 מיליארד דולר שמותנים בעמידה ביעדים בתחום ההכנסות והרווח בשנים 2025–2027. בנובמבר 2024 הודיעה כי השלימה את רכישת החברה.
סופרמרין סוויפט הוא מטוס קרב, חד-מושבי, סילוני מתוצרת חברת סופרמרין הבריטית.
המטוס פותח במהלך שנות ה-40 וה-50 (הדור הראשון) על בסיס הסופרמרין אטקר, ונכנס לשירות חיל האוויר המלכותי בשנת 1954 כמטוס יירוט.
הסוויפט נחשב למטוס מהיר ואווירודינאמי במיוחד ואף שבר את שיא המהירות ב-26 בספטמבר 1953 כאשר הגיע למהירות 1,187 קמ"ש, למרות זאת הוא נהנה משירות מצומצם רק בשלוש טייסות בחיל האוויר המלכותי וכבר ב-1967 הוצא משירות לטובת ההוקר האנטר שהיה אמין ויציב מכנית בהרבה מהסוויפט.
סופרמרין סוויפט סוג 541: דגם אב-הטיפוס של המטוס (2 יוצרו).
סופרמרין סוויפט F.1: דגם הייצור הראשון בעל מנוע רולס-רויס אייבון RA-7/109 וזוג תותח איידן 30 מ"מ (18 יוצרו).
סופרמרין סוויפט F.2: דגם שכלל ארבעה תותחי איידן 30 מ"מ ושינויים קלים למבנה הכנפים כדי להרכיב את התותחים והתחמושת הנוספת (16 יוצרו).
סופרמרין סוויפט F.3: דגם בעל מנוע משודרג רולס-רויס אייבון RA-7A/114 (25 יוצרו).
סופרמרין סוויפט F.4: דגם דומה ל-F.2 אם המנוע המשודרג של ה-F.3 (62 יוצרו).
סופרמרין סוויפט FR.5: דגם מטוס קרב סיור בעל חלק קדמי מאורך, זוג תותחי איידן 30 מ"מ וחופה נטולת מסגרת (58 יוצרו).
סופרמרין סוויפט F.7: דגם בעל חלק קדמי מאורך, מנוע משודרג אייבון 116, מערכת מכ"ם משודרגת ויכולת נשיאת טילי אוויר-אוויר פיירי פיירפלש (14 יוצרו).
סופרקאפ 2025 הנקרא מטעמי חסות סופרקאפ הסופר החברתי הוא המהדורה הראשונה של הסופרקאפ הישראלי בכדורסל.
המשחק נערך ב-21 בספטמבר 2025, ובו התמודדו על תואר הסופרקאפ שתי הקבוצות שהתחרו על תואר אלופת המדינה בכדורסל בסדרת הגמר בעונת 2024/2025, מכבי תל אביב והפועל ירושלים, אשר ניצחה במשחק וזכתה בתואר.
שתי הקבוצות התחרו זו בזו על אליפות המדינה לשנת 2025 בסדרת הטוב משלושה משחקים, אך שעות ספורות לאחר תום המשחק השני, החלה ישראל במבצע עם כלביא, בעקבותיו הגיבה איראן בתקיפה על ישראל.
עקב המלחמה הוחלט בסופו של דבר על ביטול המשחק השלישי בסדרה, והעונה הסתיימה ללא אלופה.
יו"ר מנהלת ליגת העל, ארי שטינברג, ציין כי למרות שהמשחק לא מחליף את המשחק האחרון באליפות המדינה דאשתקד, הרי שהוא .
תל אביב עלתה ללא לוני ווקר שסבל מכאבים בגבו, וללא אורוש טריפונוביץ' שנקע את קרסולו.
ירושלים עלתה ללא אוסטין ויילי שנדבק בווירוס מג'ארד הארפר שהיה בספק למשחק, אך עלה בסופו של דבר.
48 שניות לאחר פתיחת המשחק הופסק המשחק ל-48 שניות לאות הזדהות עם 48 החטופים במלחמת חרבות ברזל שנותרו עדיין בשבי החמאס.
המשחק היה צמוד ברובו, כשההפרש הגבוה ביותר היה 11 נקודות (לטובת ירושלים, במהלך הרבע הרביעי).
קלעו להפועל ירושלים: קאדין קרינגטון 21 נקודות, ג'ארד הארפר 20, אנתוני לאמב 12, ג'סטין סמית' 10, קסיוס וינסטון 9, רועי פריצקי 8, נמרוד לוי 3, יובל זוסמן 1
קלעו למכבי תל אביב: רומן סורקין 22 נקודות, אושיי בריסט, ג'ימי קלארק וג'ון דיברתולומיאו 12 כל אחד, תמיר בלאט 9, ג'ף דאוטין 6, ג'יילן הורד 4, ויל ריימן 2
קרינגטון הוכתר לשחקן המצטיין של המשחק.
סופת רעמים (גם סופת ברקים או סופת רעמים וברקים) היא מזג אוויר סוער, המאופיין בברקים ורעמים הנלווים לסערה, הנוצרת בענני קומולונימבוס.
הברק הוא תופעה אקלימית שבמהלכה נפרק חשמל סטטי הנמצא בעננים.
הוא נראה לעין כפרץ אור עז ובעודו מחמם במהירות את האוויר סביבו, לטמפרטורה של למעלה מ-27,000 מעלות צלזיוס, הוא יוצר גל קול חזק המכונה רעם.
הברק והרעם נוצרים יחדיו, אבל הרעם נע באוויר במהירות הקול שהיא קצת יותר מ-1,200 קילומטרים בשעה.
הברק, לעומת זאת, הוא גל אור שנע במהירות הגבוהה ביותר בטבע – 300 אלף קילומטרים בשנייה!
ההבדל הגדול שבין מהירות האור למהירות הקול, גורם לכך שהרעם מגיע אל הצופה זמן מה לאחר הופעת הברק.
משך הזמן שבין הברק לרעם גדל ככל שהברק נוצר רחוק יותר מהצופה.
סופת רעמים מתרחשת רק כאשר האוויר אינו יציב.